Óskar Hrafn Þorvaldsson var kosinn þjálfari ársins hjá samtökum íþróttafréttamanna . Hinir tveir sem komu til greina voru handboltaþjálfararnir Alfreð Gíslason og Patrekur Jóhannesson . Eins og allir vita stýrði Óskar meistaraflokki karla hjá Gróttu síðustu tvö tímabil en í ár sigraði liðið Inkasso-deildina og mun því spila í efstu deild í fyrsta sinn næsta sumar . Árangur sumarsins var sannkallað afrek hjá Óskari og hans mönnum en Grótta var nýliði í deildinni og var spáð 9. sæti fyrir tímabilið . Þar að auki var leikmannahópurinn ungur og óreyndur , nánast sami mannskapur og komst upp úr 2. deild haustið 2018 . Knattspyrnudeild Gróttu óskar Óskari , sem nú þjálfar meistaraflokk karla hjá Breiðabliki , til hamingju með þennan verðskuldaða titil !